Diari Oficial de la Generalitat Valenciana


Sumari del DOGV 9895, del 17-07-2024 (2024/7069)

RESOLUCIÓ d'11 de juliol de 2024, de la directora general de Personal, per la qual es declara desert el concurs de trasllats per a la provisió de places bàsiques vacants d'enginyer tècnic o enginyera tècnica d'institucions sanitàries dependents de la Conselleria de Sanitat, convocat per la Resolució de 21 de febrer de 2024.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9895

Data del DOGV
:   17-07-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/7069

CVE
:   JQPE-C-0770-4575

Data del document
:   11-07-2024

Organisme emissor
:   Conselleria de Sanitat

Tipus de document
:   Resolució

Anàlisi jurídica

Per Resolució de 21 de febrer de 2024, de la directora general de Personal, es convoca un concurs de trasllats per a la provisió de diverses places de personal estatutari de gestió i servicis de diferents categories professionals del subgrup de titulació A2 d'institucions sanitàries dependents de la Conselleria de Sanitat (DOGV 9800, 01.03.2024), que s'especifiquen en l’annex I, el qual inclou places bàsiques vacants de la categoria d’enginyer tècnic o enginyera tècnica.

De conformitat amb la base *3*  de la convocatòria, el termini de presentació de sol·licituds per a la participació en el concurs de trasllats es va iniciar el 2 de març de 2024 i va finalitzar el 25 de març de 2024. Transcorregut este termini de presentació de sol·licituds, s'ha comprovat que únicament Paula García Gil ha presentat dins del mateix una sol·licitud de participació en la categoria d'enginyer tècnic o enginyera tècnica.

Posteriorment, en data 16 de maig de 2024, dins del termini comprés des de l'endemà de la publicació de la convocatòria i fins a l'últim dia del termini de deu dies hàbils per a formular reclamacions contra la puntuació provisional del concurs, Paula García Gil desistix de la seua participació en el concurs de trasllats d'enginyer tècnic o enginyera tècnica.

Per Resolució de 8 de juliol de 2024, de la directora general de Personal, es declara el desistiment irrevocable de Paula García Gil de la seua participació en aquest concurs de trasllats.

Per tot això, de conformitat amb el que es disposa en la base 6 de la convocatòria, en virtut de la competència atribuïda per l'article 17 del Decret 135/2023, de 10 d'agost, del Consell, pel qual s'aprova el Reglament orgànic i funcional de la Conselleria de Sanitat (DOGV 9661, 14.08.2023),

RESOLC

Declarar desert el concurs de trasllats per a la provisió de diverses places bàsiques vacants d'enginyer tècnic o enginyera tècnica d'institucions sanitàries dependents de la Conselleria de Sanitat, convocat per Resolució de 21 de febrer de 2024, de la directora general de Personal (DOGV 9800, 01.03.2024), per falta de persones sol·licitants.

La present resolució definitiva, que posa fi a la via administrativa, podrà ser impugnada per la persona interessada mitjançant la interposició del recurs contenciós administratiu davant el jutjat contenciós administratiu que corresponga, en el termini de dos mesos, comptats a partir de l'endemà de la publicació, de conformitat amb el que es disposa en l'article 123 de la Llei 39/2015, d'1 d'octubre, del procediment administratiu comú de les administracions públiques, així com en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, o potestativament, podrà interposar recurs de reposició, en el termini d'un mes des de l'endemà de la publicació, davant la Direcció General de Personal, de conformitat amb els articles 123 i 124 de la referida Llei 39/2015 d'1 d'octubre, del procediment administratiu comú de les administracions públiques.

Tot això sense perjuí que s'utilitze qualsevol altre recurs que s'estime convenient.

  

Vallada, 11 de juliol de 2024

Maria Amparo Pinazo Gamir

Directora general de Personal